text: নাঙ্গলকোট উপজেলা বাংলাদেশের কুমিল্লা জেলার একটি প্রশাসনিক এলাকা।
  
  অবস্থান ও সীমানা  
  নাঙ্গলকোট উপজেলা কুমিল্লা শহর থেকে সড়ক বা রেল পথে ৪১ কিলোমিটার দক্ষিণে অবস্থিত। নাঙ্গলকোট  উপজেলার ভৌগলিক অবস্থান উত্তর অক্ষাংশের ২৩°২৯' এবং ২৩°৪২' এর মধ্যে ৯০°৫৯' এবং ৯১°০৫' দ্রাঘিমাংশের মধ্যে। এ উপজেলার পূর্বে চৌদ্দগ্রাম উপজেলা, উত্তরে চৌদ্দগ্রাম উপজেলা ও লালমাই উপজেলা, পশ্চিমে লাকসাম উপজেলা ও মনোহরগঞ্জ উপজেলা এবং দক্ষিণে নোয়াখালী জেলার সেনবাগ উপজেলা ও ফেনী জেলার দাগনভূঞা উপজেলা অবস্থিত। এর আয়তন ২২৫.৯৫ বর্গ কিলোমিটার।
  
  ইতিহাস 
  কুমিল্লা জেলার নাঙ্গলকোট উপজেলাটি ১৯৮৩ সালের ১৪ সেপ্টেম্বর প্রতিষ্ঠা হয়; উপজেলা প্রতিষ্ঠার পূর্বে এটি লাকসাম ও চৌদ্দগ্রাম উপজেলার অংশবিশেষ ছিল।
  
  প্রশাসনিক এলাকা 
  নাঙ্গলকোট উপজেলায় বর্তমানে ১টি পৌরসভা ও ১৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নাঙ্গলকোট থানার আওতাধীন।
  
  পৌরসভা:
   নাঙ্গলকোট
  
  ইউনিয়নসমূহ:
   ১নং বাঙ্গড্ডা
   ২নং পেড়িয়া
   ৩নং রায়কোট
   ৪নং মৌকরা
   ৫নং মক্রবপুর
   ৬নং আদ্রা দক্ষিণ
   ৭নং জোড্ডা পশ্চিম
   ৮নং ঢালুয়া
   ৯নং দৌলখাঁড়
   ১০নং বক্সগঞ্জ
   ১১নং সাতবাড়িয়া
   ১২নং হেসাখাল
   ১৩নং বটতলী
   ১৪নং জোড্ডা পূর্ব
   ১৫নং রায়কোট দক্ষিণ
   ১৬নং আদ্রা উত্তর
  
  জনসংখ্যার উপাত্ত 
  ২০১১ সালের আদমশুমারী অনুসারে এখানকার জনসংখ্যা ৩,৬৯,৬৫২ জন (প্রায়); যার মধ্যে পুরুষ ১,৬৮,৯৫৫ জন (প্রায়) এবং মহিলা ২,০০৬৯৭ জন (প্রায়)। এখানে প্রতি বর্গ কিলোমিটারে লোকসংখ্যার ঘনত্ব ১,৫৬৩ জন। মোট ভোটার সংখ্যা ২,২৫,৭১৭ জন; পুরুষ ভোটার সংখ্যা ৯৫,০৩৯ জন ও মহিলা ভোটার সংখ্যা ১,১০,৬৭৮ জন। বাৎসরিক জনসংখ্যা বৃদ্ধির হার ১.৩০%। এখানে মোট পরিবারের সংখ্যা ৭২,৭১৭ টি।
  
  শিক্ষা 
  ২০১১ সালের আদমশুমারী অনুসারে এখানে শিক্ষার হার ৬৫%; যার মধ্যে পুরুষ ৬৮% এবং মহিলা ৬২%।
  
  কৃষি 
   ২৩,৮৩৪ হেক্টর ফসলী জমি (এক ফসলী জমি ৩,০১৫ হেক্টর, দুই ফসলী জমি ৪,৩৬৭ হেক্টর, তিন ফসলী জমি ৯,১১৮ হেক্টর);
   নলকূপের সংখ্যা ৪,২৭৬ টি,
   গভীর নলকূপ ১২৩ টি
   অ-গভীর নলকূপ ২,৪২৩ টি
   শক্তি চালিত পাম্প ৪৮৮ টি,
   বাৎসরিক খাদ্য চাহিদা ৭৮,২৬৭ মেঃ টন।
  
  অর্থনীতি 
  নাঙ্গলকোট উপজেলার অর্থনৈতিক চালিকা শক্তি মূলত কৃষি নির্ভর। ব্যবসা বাণিজ্য প্রসারের জন্য কোন কল-কারখানা নাঙ্গলকোটে গড়ে উঠেনি। কুটির শিল্প বিকাশের ক্ষেত্রেও নাঙ্গলকোট অনেকখানি পিছিয়ে আছে। তবে মৎস্য পোনা উৎপাদনে বিশেষ ভূমিকা রাখছে, যা বাংলাদেশের মৎস্য খাতে ব্যাপক উন্নয়ন সাধন করছে। এখানকার প্রায় ৩০/৩৫ ভাগ পরিবার প্রবাসী আয়ের উপর নির্ভরশীল।
  
  যোগাযোগ ব্যবস্থা 
   পাকা রাস্তা ১৪৭.০০ কিঃমিঃ; অর্ধ পাকা রাস্তা ৮.০০ কিঃমিঃ; কাচা রাস্তা ৩৩৪ কিঃমিঃ;
   ব্রীজ/কালভার্টের সংখ্যা ৪৬৬ টি,
   নদীর সংখ্যা ০১ টি।
  ট্রেনে যাতায়াত সুবিধা রয়েছে। এই উপজেলার উপরদিয়ে ঢাকা -চট্টগ্রাম রেললাইন বয়ে গেছে। এই উপজেলায় দুইটি ট্রেন স্টেশনে রয়েছে-  নাঙ্গলকোট স্টেশন ও হাসানপুর স্টেশন।
  
  কৃতি ব্যক্তিত্ব
  রঙ্গু মিয়া বীর বিক্রম
   আব্দুল গফুর ভূইয়া - প্রাক্তন সাংসদ।
   এ কে এম কামরুজ্জামান - চিকিৎসক ও প্রাক্তন সাংসদ।
   ওমর আহাম্মদ মজুমদার - প্রাক্তন সাংসদ।
   কাজী জাকের হোসেন - প্রাণিবিজ্ঞানী, ঢাকা বিশ্ববিদ্যালয়।
   জয়নাল আবেদীন ভুঁইয়া - প্রাক্তন সাংসদ।
   নঈম নিজাম - সাংবাদিক, লেখক ও কলামিস্ট, সম্পাদক- বাংলাদেশ প্রতিদিন।
   রফিকুল ইসলাম - ডায়রিয়া নিরাময়ী খাবার স্যালাইনের আবিষ্কারক।
   সৈয়দ মাহমুদ হোসেন - বাংলাদেশের প্রধান বিচারপতি।
  
  জনপ্রতিনিধি
  
  আরও দেখুন 
   কুমিল্লা জেলা
  
  তথ্যসূত্র
  
  বহিঃসংযোগ 
   
  
  বিষয়শ্রেণী:কুমিল্লা জেলার উপজেলা
  বিষয়শ্রেণী:নাঙ্গলকোট উপজেলা
title: নাঙ্গলকোট উপজেলা